JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
President Biden külastab Iisraeli
Egiptuses tehti energiaajalugu
Jordaania mõistab hukka Aabrahami lepingud
Valgest Majast teatati ametlikult, et president Joe Biden
saabub juuli keskel Lähis-Itta 2-päevasele visiidile.
Tema ringreis algab Iisraelist, jätkub Saudi Araabias
ja sama reisi jooksul
jõuab ta kohtuda ka palestiinlaste juhi Mahmoud Abbasiga.
Presidendi abi rääkis,
et visiit hõlmab ka virtuaalset tippkohtumist peaminister Bennetti,
India peaministri Narendra Modi
ja Araabia Ühendemiraatide presidendi
šeik Muhammed Bin Zayediga.
Mainitud neli juhti
vestlevad Ukraina sõja tekitatud tarbekaupade kriisist maailmas
ning tehnoloogia- ja innovatsioonikoostöö laiendamisest.
Saudi Araabias, Jeddas korraldatakse ka regionaalne tippkohtumine
üheksale araabia valitsejale.
Iisraeli segases sisepoliitilises atmosfääris mõeldakse nüüd pingsalt,
kes tervitab presidenti Tel Avivi lennuväljal.
See võib olla praegune peaminister Bennett, asepeaminister Lapid
või ekspeaminister Netanyahu.
Praegune koalitsioonivalitsus sai paar päeva lisaaega,
kui parlamendi otsustavaid seaduseelnõusid
taas mõne päeva võrra edasi lükati.
Valitsus ei julge tuua nn kriisiseadust hääletusele,
sest araabia- ja vasaktiiva esindajad on selle vastu.
Opositsioon aga tahab tuua hääletusele eelnõu
parlamendi laialisaatmise kohta, kuid ei julge teha seda enne,
kui on kindel, et see ka läbi läheb.
Mõlema grupi sihid sõltuvad ühe rahvaesindaja häälest.
Kui parlament läheb laiali, tulevad oktoobris uued valimised,
ja seniks saab peaministriks praegune välisminister Yair Lapid.
Valimisi ei tule, kui opositsioon saab selja taha 61 rahvaesindaja hääle,
sh praeguse peaministri partei.
Kairos, Egiptuse pealinnas, allkirjastati 15. juunil
üks nüüdisajaloo olulisimaid energialepinguid.
Selle järgi ostab Euroopa Liit Iisraelilt gaasi,
mis vedeldatakse esmalt Egiptuses ja toimetatakse seejärel Euroopasse.
Leping aitab liidul vähendada gaasiimporti Venemaalt,
kes on seni täitnud ca 40 % Euroopa gaasivajadusest.
Lepingu allkirjastamistseremoonial
osales Egiptuse, Iisraeli ja EL energiaministrite kõrval
ka Eurokomisjoni president Ursula von der Leyen.
Iisraeli energiaminister Karin Elharrar tõdes,
et see oli võimas hetk väikesele Iisraelile,
kellest on saanud maailmaareenil oluline energiatarnija.
Samas tugevdab see oluliselt Iisraeli majandust, tõdes minister.
Iisraeli kohus mõistis nädala eest
Gazas tegutsenud Katoliku Kiriku allühenduse World Vision
humanitaarabitöötaja Mohammed el-Halabi vangi
varade ülekandmise eest terrorirühmituse Hamas kasutusse.
Iisraeli luureteenistus vahistas el-Halabi juba mitme nädala eest,
kuid süüdistus esitati alles hiljuti,
sest vettpidavate tõendite kogumine võttis aega
ja Hamas polnud selles kuigi koostööaldis.
Beersheba ringkonnakohtu otsuses tõdeti,
et Hamasi sõjaline tiib oli värvanud El-Halabi juba 2004. a,
misjärel ta ühines heategevus- organisatsiooniga World Vision
ja kandis Hamasile üle miljonite dollarite eest selle vara.
El-Halabi tunnistas oma teod ka üles.
Iisraeli välisminister Yair Lapid sõidab Türki
kohtuma kolleeg Mevlut Cavusogluga,
et vestelda Türgis tegutsevate Iraani terrorirakkude üle,
kes on muutunud selgeks ohuks
Türgit külastavaile Iisraeli turistidele.
Juba kahe nädala eest
soovitas Iisraeli valitsus tõsiselt kodanikel mitte sõita Türki,
kuhu Iraani Revolutsioonikaardil oli õnnestunud luua
viimaste aastate jooksul mitmeidkümneid aktiivseid rakke.
Rakud on saanud korralduse tappa või röövida Iisraeli kodanikke
kättemaksuks Iisraeli Mossadi atentaatide eest
Iraani tuumaprogrammis osalenud tuumatehnika ekspertidele.
Ka Iisraeli president Herzog sekkus asja
ja arutas seda Türgi presidendi Erdoganiga, paludes tal tegutseda
tsiviilisikute vastu suunatud ohu peatamiseks.
Türgi julgeolekujõududel ongi õnnestunud ära hoida mõned katsed,
kuid mingi ulatusliku operatsiooniga iraanlaste suhtes veel tegu pole olnud.
Peaminister Bennett teatas aga, et Iisrael maksab kätte igaühele,
kes püüab riigi kodanikke kahjustada.
Tema sõnul maksab Iisrael kätte mitte üksnes neile, kes tegutsevad,
vaid ka neile, kes terroristid läkitab. Selle all mõeldi Iraani.
Ülejäänud maailm on avalikult kiidelnud
ligi kahe aasta eest sõlmitud nn Aabrahami lepingute üle
Iisraeli ja mitme araabiamaa vahel.
See ei käi aga Iisraeli idanaabri kohta.
Jordaania, kel on küll rahuleping Iisraeliga juba ligi 30 aastat,
suhtub neisse diplomaatilistesse tunnustamistesse
pigem negatiivselt kui positiivselt.
Vaid mõne päeva eest,
kohe kui avalikustati USA presidendi peatne visiit,
võttis Jordaania asepeaminister ja välisminister Marwan Muasher
jõulise seisukoha Aabrahami lepingute vastu.
Tema ja samas ka Jordaania kuninga meelest
on antud lepingud vägivalla, mitte rahu retseptid.
Samas õhutas ta USAd hoidumast porgandite pakkumise eest
erinevatele araabiamaadele
Iisraeli tunnustamisele suunatud plaanide eest.
Muasheri sõnul on need porgandid kohatud seni,
kuni on lahendamata palestiinlaste küsimus
ning Iisrael jätkab Palestiina ja Jeruusalemma okupeerimist.
Ta loetles USA presidendile rea asju, mis too peaks esmalt teoks tegema.
Tähtsaimad neist olid Läänekalda asunduste legaalsuse tühistamine,
Golani tunnustamise tagasi võtmine,
Palestiina konsulaadi avamine Ida-Jeruusalemmas
ja põhimõtteliselt kõige tühistamine, mida eelmine president Trump
araabiamaade ja Iisraeli vahel saavutas.
Iisraeli Riikliku Küberjulgeoleku Üksus kahtlustab, et Iraani toetatud häkkereil
on õnnestunud tungida riigi tsiviilkaitsesüsteemi,
nii et nad suudavad aktiveerida õhuhäiresireene ilma tõelise ohuta.
Asi on just tsiviilelanikkonna, mitte sõdurite häirekellades,
tõdes INCD ehk mainitud üksus oma avalduses.
Sireenid käivitusid nii Jeruusalemmas kui Eilatis pühapäeval,
ilma et kumbagi linna otsene oht oleks ähvardanud.
Mõlemas linnas kõlasid sireenid ligi tund aega
ja inimesed otsisid pea paanikas pommi- ja muid varjendeid,
enne kui sireenid vaigistada suudeti.
Teine oluline küberjulgeolekuamet Check Point Research teatas,
et Iraani häkkerid olid üritanud hiljuti pääseda
oluliste Iisraeli poliitikute lehekülgedele, kuid õnneks edutult.
Koroonaepideemia ehk Covid-19
ei paista Iisraelis oma haaret lõdvendavat.
Eelmisel pühapäeval registreeriti üle 10 000 uue juhtumi
vaid ühe päeva jooksul.
See on suurim arv rohkem kui kahe kuu jooksul
ja hetkel peetakse ligi 200 inimese olukorda tõsiseks,
kuid üksnes alla 200 seisundit peeti ülimalt või väga tõsiseks.
Tervishoiuametnike muret süvendab see,
et positiivse tulemuse sai ca 40 % testituist,
mis tähendab, et tõsiste juhtumite arv on kasvanud 95 % vaid ühe nädalaga.
Uusi korraldusi pole veel antud,
kuid haiglaid on kutsutud valmistuma Covid-osakondade avamiseks
pärast mitmekuist pausi.
Sellised olid tänased uudised.
Palvetage jätkuvalt rahu Iisraelile, Jeruusalemmale ja kogu Lähis-Idale,
ning praegu eriliselt ka Ukraina rahvale.
Uudistetoimetus soovib vaatajaile ka Head Jaanipäeva!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee